CELEX: 32016D1811
Language: lt
Date: 1476144000000
Title: 2016 m. spalio 11 d. Komisijos įgyvendinimo sprendimas (ES) 2016/1811, kuriuo dėl pripažinimo, kad Italijos Apulijos regiono Brindizio provincijoje oficialiai nenustatyta bruceliozės (B. melitensis), iš dalies keičiamas Sprendimo 93/52/EEB II priedas (pranešta dokumentu Nr. C(2016) 6290) (Tekstas svarbus EEE)

13.10.2016   
            
            
               LT
            
            
               Europos Sąjungos oficialusis leidinys
            
            
               L 276/11
            
         KOMISIJOS ĮGYVENDINIMO SPRENDIMAS (ES) 2016/1811
   2016 m. spalio 11 d.
   kuriuo dėl pripažinimo, kad Italijos Apulijos regiono Brindizio provincijoje oficialiai nenustatyta bruceliozės (B. melitensis), iš dalies keičiamas Sprendimo 93/52/EEB II priedas
   
      
         (pranešta dokumentu Nr. C(2016) 6290)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (1), ypač į jos A priedo 1 skyriaus II skirsnį,
   kadangi:
   
               (1)
            
            
               Direktyva 91/68/EEB nustatyti gyvūnų sveikatos reikalavimai, pagal kuriuos vykdoma Sąjungos vidaus prekyba avimis ir ožkomis. Joje nustatyti reikalavimai, pagal kuriuos gali būti pripažįstama, kad valstybėse narėse arba jų regionuose oficialiai nenustatyta bruceliozės;
            
         
               (2)
            
            
               Komisijos sprendimo 93/52/EEB (2) II priede išvardyti valstybių narių regionai, kuriuose vadovaujantis Direktyva 91/68/EEB oficialiai nenustatyta bruceliozės (B. melitensis); Pagal Direktyvos 91/68/EEB 2 straipsnio 14 punkte pateiktą regiono apibrėžtį Italijos regionas – tos valstybės narės teritorijos dalis, kuriai priklauso, be kita ko, bent viena provincija;
            
         
               (3)
            
            
               Italija pateikė Komisijai dokumentus, kuriais įrodoma, jog Apulijos regiono Brindizio provincijoje laikomasi Direktyvoje 91/68/EEB nustatytų sąlygų, kad būtų pripažinta, jog toje provincijoje bruceliozės (B. melitensis) oficialiai nenustatyta. Išnagrinėjus Italijos pateiktus dokumentus, reikėtų pripažinti, kad Apulijos regiono Brindizio provincijoje bruceliozės (B. melitensis) oficialiai nenustatyta;
            
         
               (4)
            
            
               Todėl Sprendimo 93/52/EEB II priede Italijai skirtas įrašas turėtų būti atitinkamai iš dalies pakeistas;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 93/52/EEB II priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. spalio 11 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 46, 1991 2 19, p. 19.
   
      (2)  1992 m. gruodžio 21 d. Komisijos sprendimas 93/52/EEB, nustatantis, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiantis oficialiai bruceliozės neapimtos valstybės narės arba regiono statusą (OL L 13, 1993 1 21, p. 14).
   
      PRIEDAS
      Sprendimo 93/52/EEB II priede Italijai skirtas įrašas pakeičiamas taip:
      „Italijoje:
      
                  —
               
               
                  Abrucų regionas: Peskaros provincija,
               
            
                  —
               
               
                  Bolcano provincija,
               
            
                  —
               
               
                  Emilijos-Romanijos regionas,
               
            
                  —
               
               
                  Friulio-Venecijos Džulijos regionas,
               
            
                  —
               
               
                  Lacijaus regionas,
               
            
                  —
               
               
                  Ligūrijos regionas,
               
            
                  —
               
               
                  Lombardijos regionas,
               
            
                  —
               
               
                  Markės regionas,
               
            
                  —
               
               
                  Molizės regionas,
               
            
                  —
               
               
                  Pjemonto regionas,
               
            
                  —
               
               
                  Apulijos regionas: Brindizio provincija,
               
            
                  —
               
               
                  Sardinijos regionas,
               
            
                  —
               
               
                  Toskanos regionas,
               
            
                  —
               
               
                  Trento provincija,
               
            
                  —
               
               
                  Umbrijos regionas,
               
            
                  —
               
               
                  Aostos slėnio regionas,
               
            
                  —
               
               
                  Veneto regionas.“